
Germanici  Phaenomenorum  loci 
quidam  adnotati. 

Scripsit 

Alfredus  Breysig. 


jx  quo  Syntagma  Arateorum  ab  Hugeiano  Grotio  editum 
est,  quamquam  multi  multifariam  Germanici  Phaenomena 
emendare  conati  sunt,  tarnen  etiamnunc  haud  pauci  loci 
poematis  restant,  quorum  cum  memoria  incerta  aut  sit 
aut  esse  uideatur  emendatione  aut  interpretatione  indigent.  quibus 
ex  locis,  hac  scribendi  opportunitate  oblata,  quosdam  de  quibus  dis- 
putarem  elegi.  primum  autem  Phaenomenorum  locum,  ut  interpre- 
tandi  genus,  quo  Germanicus  usus  est,  illustri  exemplo  ante  oculos 
ponerem,  paullo  copiosius  quam  reliquos  commentatus  sum. 

i .  Eudoxus  in  Phaenomenis  apud  Hipparchum  primi  libri  capite 
secundo  (p.  8,  3  sqq.  ed.  Carolus  Manitius)  de  dracone  haec  dicit: 
Msxa^v  de  tcov  "Agxzcov  sdziv  q  tov  "Oyswg  ovgd ,  tov  äxgov 
dcxiga  vnbg  rtjc  xscpaXtjc  i^ovöa  rrjg  MsydXrjg  "Agxxov  .  xafjijrijv 
6s  s%si  nagd  trjv  xscpaXrjv  Ttjg.  Mixgdg  "Agxxov  xai  nagaTtTaTai 
V7TO  rovg  noöag  '  szegav  ds  xafjsTirjv  svtccv&cc  7ioit]öd(isvog  ndXiv 
dvavsimv  sfiTigoö&sv  %%u  tfjv  x€(faXyv.  quae  uerba  Eudoxi  Aratus 
Phaen.  45  sqq.  editionis  Maassianae  sie  uersibus  executus  est: 

45  Tag  ös  di  dficpoxigag  otrj  Tiorccfiolo  djioggco^ 

siXsttai  (fjbsycc  #av{ia)  Jgdxcov  nsqi  t  dfiyi  t  saycog, 
fivgiog  '  al  d3  dga  ol  ürteigrjg  sxcitsq&s  (psQovtcu 
"Agxxoi,  xvavüov  7ie(pvXayfisvai  coxsavoto. 
avxdg  6  y*  dXXriv  fisv  vsdtrjt  snizeiveTcu  ovgiji, 
50  aXXrjv  öh  (Snuqriv  TrsgiTifi/VSTat  .  07  [iiv  ol  dxgrj 
ovgrj  nag  x8(faX?jv  'EXixrjc  dnonavsxm  "AgxTOV, 
Cnsigrn  ^      KvvoGovga  xdgrj  t%ti,  (fj  öt  xax  avTijv 
siXetxcu  xe(paX^v  xai  ol  nodög  sg%€Tai  dxgtg, 
ix  6'avTig  naXtvoqöog  dvaxgifci). 
Hipparchus  autem  eiusdem  libri  capite  quarto   (p.  30,  3  sqq.  M.), 
postquam  Eudoxum  ipsum  impugnauit,  asseclam  atque  interpretem 
eius,  Aratum,  reprehendit,  quod  Eudoxi  sententiam  religiöse  secutus 
non  sit  .  nam  iöicc   (L  e.  suo  Marte)   öh,  inquit,  6  3Agaxog  ini 
tov  Jgäxovxog  dyvoel,  ngcotov  psv  reo  (pdaxsiv  „öTxsigtjc  sxdveqfre 

(piQSGttai  zag  ^'Aqxzovg"  .  zfjg  ydq  ovqüq  IxaziqwÜtv  tioi,  xai 
oi)  zrjg  Gndqag .  dvztüzqccfiiJLtvuiV  ydq  avzwv  xal  coGavti  7iaqa/./.^X(ag 
xiifievcov  rj  ovqd  zov  Jqdxovzog  fisza'gv  ctvzcov  die  fiyxovg  naqa- 
zizazai'  rj  Ss  Gnttqa  zrjv  fisv  Mixqdv  Aqxzov  TrtqiXafißdvsh  x'fjs 
MeydXfjg  noXv  xe%(aqiGzai .  öid  zrjv  uvzrjv  de  aiziav  xai  zo  ,,d(jL(pl  %* 
iaywg"  ^fxccQTijfiivcog  Xiysxai  '  Gvvißcuve  yuq  dv  tovto,  ti  txavsQov 
fXtQövg  rfjc  ansigag  dfMßöxsQcu  sxsivto  al  "Aqxxoi.  Hipparchus  igitur 
Arato  dat  crimini,  quod  et  ursas  ab  utraque  parte  spirae  positas,  non 
caudae,  et  serpentem,  qui  ab  una  parte  spirae  ursam  minorem  amplexae 
collocatus  esset,  utrimque  fractum  esse  dixit. 

Germanicus  autem  in  Phaenomenis  u.  48  sqq.  haec  scripsit: 

Has  inter  medias  abrupti  fluminis  instar 
inmanis  serpens  sinuosa  uolumina  torquet 

50  hinc  atque  hinc  supraque  Mas  .  mirabile  monstrum 
caudam  Helicen  super  attendens  redit  ad  Cynosuran 
squamigero  lapsu  .  qua  desinit  ultima  cauda, 
hac  caput  est  Helices  .  flexu  conprenditur  alto 
serpentis  Cynosura;  Ute  explicat  amplius  orbes 

55  sublatusque  retro  maiorem  respicit  areton. 

En  testimonium  non  refellendum  doctrinae  ac  diligentiae  Ger- 
mania, nam  si  interpretationem  eius  cum  uersibus  Arateis  compara- 
mus,  poetam  Latinum  inter  draconis  caudam  et  spiram,  quem  flexum 
interpretatus  est,  accurate  discreuisse  uidemus  ac  si  in  Arato  inter- 
pretando  Hipparchi  libros  inspexisset.  quae  doctrina  num  ab  ipso 
Hipparcho  profecta  sit,  iure  quaeras.  qua  de  re  nuper  rectius  quam 
de  aliis  rebus,  quae  ad  Germanicum  pertinent,  iudicauit  Joannes  May- 
baum,  de  Cicerone  et  Germanico  Arati  interpretibus  p.  42  sqq.  is 
enim  Germanicum  non  ex  Hipparcho  aut  Eudoxo,  quem  quibusdam 
locis  secutus  esset,  hausisse,  sed  e  commentario  quodam  Arateo,  quo 
diuersae  ueterum  astrologorum  sententiae  continerentur,  probare 
conatus  est. 

Germanici  autem  uersus  supra  tales  scripsi,  quales  nunc  emen- 
datos  uelim.  nam  totus  de  dracone  locus,  quamquam  ab  aliis  haud 
infeliciter  temptatus  est,  tarnen  etiamnunc  medicina  eget,  in  primis 
uersus  5 1 ,  qui  quo  errore  laboret  explicauit  R.  Ellis  noctium  Manilia- 
narum  p.  234.  haec  enim  praebet  codex  Basileensis:  cauda  helicen 
super at  tenditateynos  uran  et  Matritensis  A.  16:  cauda  helicen  super at 
lendit  ad  cynos  uran.  hinc  autem  aliquid  excidisse  per  se  patet;  quid 
tarnen  exciderit,  parum  constat.  etenim  uerbis  caput  aut  pene  aut 
redit,  quorum  unum  codex  Arundelianus ,  alterum  Parisinus,  tertium 
Leidensis  post  tendit  pro  supplemento  additum  habet,  detrimentum 
resarciri  nequit.  neque  eo  secius  codicis  Leidensis  auxilio  dubito 
an  verum  reppererim,  nam  in  archetypo  Juisse  credo,  quae  iam  supra 
posui:  caudam  Helicen  super  attendens  redit  ad  Cynosuran.  fieri 
enim  potuit,  ut  oculi  librarii  a  littera  d  uocabuli  attendens  ad  eandem 
litteram  insequentis  uerbi  redit  aberrarent,  ut  ipse  et  attendit  scriberet 
pro  attendens  neque  redit  omnino  neglegeret.  quodsi  sie  legimus, 
Germanicus  serpentem  caudam  super  ursam  maiorem  attendentem 
ad  ursam  minorem  redire  i.  e.  pertinere  dicit.  quod  autem  redire 
dirit,  ad  uerba  Arati  u.  54  uidetur  spectasse:  nativogaog  dvuxQtx^ 

pro  quibus  postea  u.  55  posuit:  sublatusque  retro  maiorem  respicit 
arcton.  iam  quod  scripsi  caudam,  hanc  lectionem  Paulus  Panske  in 
commentationibus  philologis,  quibus  O.  Ribbeckio  congratulantur 
discipuli  Lipsienses,  p.  507  attulit.  idem  eodem  loco  non  solum  de 
uerbo  attendendi  ac  de  praepositione  post  nomen  suum  collocata 
accurate  exposuit,  sed  etiam  u.  50  supraque  recte  traditum  esse 
probauit  et  post  illas  iure  interpunxit. 

2.  Qui  Germanici  poema  nouissime  edidit,  Aemilius  Baehrens, 
cum  ego  Phaen.  73  terga  nitent  sertis  scribendum  esse  censuissem 
(cf.  progr.  Erfurt,  anni  1873  p.  2),  me  ita  impugnauit,  ut  post  uersum 
70  iterum  terga  pessime  inferri  diceret.  at  Germanicus  cum  terga 
Herculis  iterum  nominauit,  Aratum,  ut  par  erat,  secutus  est  haee 
dicentem: 

73  V  COT  (Ol   V7VQ(JtQ£<p£TCU  '/.tX^irjOtOQ  SlÖdüXoiO. 

Ncotmi  fisv  Gtk(pavog  nsXctsi  xtÄ. 

3.  Phaen.  163  sq.: 

Ipse  (sc.  auriga)  ingens  transuersus  abit  laeua  geminor  am 
maiorisque  ursae  contra  delabitur  ora. 

Grotius  et  Burmannus  u.  163  in  uerbo  abeundi  adeo  offenderunt, 
ut  ille  adit  laeuam,  hic  abit  laeuam  pro  tradita  scriptura  abit  laeua 
poneret  .  praeterea  Grotius  errauit,  cum  M.  S.  (i.  e.  codicem  Vossia- 
num  Latinum  in  quarto  no.  79  bibliothecae  uniuersitatis  Leidensis) 
pro  abit  habere  adit  scriberet  .  neque  uero  quicquam  mutandum  est. 
Germanicus  enim,  ut  situm  sideris  indicaret,  aurigam,  scilicet  rotante 
caelo,  laeua  geminorum  abire  i.  e.  occidere  et  contra  ursae  maioris 
ora  delabi  iure  scripsit. 

4.  De  Cephei  balteo  apud  Germanicum  haec  sunt: 

balteus  ambit 
192  qua  latus,  ad  flexum  sinuosi  respicit  anguis. 
Hoc  loco  May  bäum  eodem,  quem  supra  dixi,  libro  p.  38  pro 
respicit  legi  uult  respicis,  quam  coniecturam  Aratus  u.  186  sq.  fulcire 
uidetur.  neque  tarnen  Maybaum  quae  in  codicibus  legerentur  explica- 
tum  habere  iure  negauit  neque  quid  Germanicus  dixerit  inteliexit. 
nam  "quis  est  ille",  inquit,  "qui  respicit,  num  qui  e  structura  gram- 
matica  esse  debet,  Cepheus?"  Subiectum  est  balteus  et  ordo  uer- 
borum  hic:  balteus  (ea  parte),  qua  latus  (Cephei)  ambit,  ad  flexum 
sinuosi  anguis  respicit.  idem  balteus,  cum  ipse  splendoris  indigeat, 
proximo  sidere  splendido  draconis  indicatur.  est  enim  Stella  ß  Cephei, 
ubi  balteus  a  latere  eius  recedit  ad  tergum.  baltei  autem  Tigoacono- 
notiav  nihil  moror. 

5.  Nec  procul  Andromede,  totam  quam  cerner e  nondum 
202  obscura  sub  nocte  licet. 

Jam  et  unus  ex  eis  uiris  doctis,  qui  de  editione  mea  iudicaue- 
runt,  nondum  retin endum  esse  recte  censuit  (cf.  Litter.  Centralbl. 
1868  p.  725)  et  ego  (Herrn.  XVII  p.  405  sq.)  scripturam  hanc  codicis 
Parisini  argumentis  ab  Arato  et  scholiis  Graecis  petitis  probasse 
mihi  uisus  sum.  Ellis  autem  noct.  Manil.  p.  234  sq.,  quem  illius  et 
meae  obseruationes  mgerant,  quamquam  libri  Parisini  lectioni  adsti- 
pulatus  est,  tarnen  etiam  nudam  pro  nondum  legi  posse  dixit.  "An- 

dromede  enim",  inquit,  "pingebatur  modo  detractis  uestibus  adfixa 
scopulo,  modo  ad  pedem  demissis".  quod  quidem  in  Manilium  Mani- 
lianus  locus,  ab  Ellis  citatus  (V  557),  quadrare  docet  neque  tarnen 
idem  de  Germanico  dici  potest,  cum  hic  £ü)/jluto)v  navimv  Arati 
(u.  201)  memor  Andromedam  palla  indutam  sibi  finxerit.  nam  hoc 
modo  loquitur: 

sie  emicat  ore, 
sie  magnis  umeris  candet  nitor  ac  mediam  ambit, 
ignea  substricta  lucet  qua  zonula  palla. 

mediam  autem  pro  media,  quod  librorum  memoria  traditum  est,  recte 
scripsit  Panske  eodem,  quo  antea,  loco  p.  308. 

6.  Germanicus,  postquam  de  trianguli  lateribus  eorumque  in 
caelo  duetibus  dixit  et  postremo  illum  indicauit  duetum,  qui  reliquis 
breuior  est,  csed  clarior  igne',  u.  239  hunc,  inquit,  aries  iuxta.  hunc 
autem  ad  clariorem  eundemque  breuiorem  duetum  referri  necesse  est, 
qui  stellis  ß  y  6,  quarum  ß  maxima  est,  formatur  (cf.  Argelander, 
Neue  Uranometrie  No.  VII).  quae  trianguli  pars  ab  ipso  ariete  maxime 
distat,  a  quo  a  proxime  abest,  ut  iuxta  hanc,  non  illas,  quas  supra 
dixi,  Stellas,  Germanicum  arieti  sedem  caelestem  adsignaturum  fuisse 
creads.  iam  uero  Aratus  situm  arietis  indicans  de  omnibus  deltoti 
stellis  cogitauit,  non  de  maxima  et  splendidissima,  nam  u.  238  ait: 

rwv  oliyov  Kqiov  votiwtsqoi  ccGtigeg  siölv. 
tcov  autem  pertinet  ad  Stellas  trianguli  omnes.  quae  cum  ita  sint, 
quamqam  Codices  Basileensis  et  Parisinus  hunc  praebent  —  Matri- 
tensis,  is  quem  supra  significaui,  habet  huc,  Leidensis  huic  — ,  tarnen 
ad  lectionem  uulgatam  hinc  redeundum  esse  arbitror.  nam  hinc  ad 
ipsum  canis  Signum,  non  tantum  ad  partem  eius,  facile  refertur.  item 
hinc  Nemeaeus  erit  iuxta  leo  u.  547  legitur,  ubi  membranarum 
memoria  uariat  inter  hinc  et  hic.  constat  autem  librariorum  ineuria 
HINC  et  HIC  in  HIC  HVIC  HVC  HVC  saepe  numero  mutari. 

7.  Phaenomenorum  uersus  268  omnibus,  qui  eum  emendare 
conarentur,  mendis  scatere  uisus  est.  quem  ego  una  uoce  mutanda 
restituere  ausim.  ac  primum  quidem  uideamus,  quid  librorum  memoria 
traditum  sit.  Codices  enim  Basileensis,  Matritensis,  Parisinus  habent  haec: 

cum  primum  agricolam  uentus  super  immouet  (supimmouet 
Paris.,)  atri. 

pro  super  immouet  praebet  Über  Bernensis  superimminet ,  pro  atri 
idem  agri,  codex  Vaticanus  3 110  ater,  editio  prineeps  auster.  pro 
tradito  autem  uersu  iussit  scribi  Grotius: 

cum  primum  agricolam  ueniens  superimminet  aestas. 
Joannes  Conradus  Schwartz  in  editione  carminum  familiae Caesareae p.  55 : 

cum  perit,  agricolam  uellens  superimminet  aestas. 
Joannes  Henricus  Voss  ad  Aratum  p.  52: 

cum  primum  agricolae  maturans  immin  et  aestas. 
Mauricius  Haupt  Herrn,  uol.  III  p.  153: 

cum  primum  agricolam  vernus  tepor  admonet  agri. 

Robinson  Ellis  in  diario  philologico,  quod  inscribitur  Journal  of  Philo- 
logy,  anni  1877,  VII  p.  256: 

cum  primum  agricolam  uentus  super  imminet  aus  tri, 
idem  noct.  Manil.  p.  235  sq.: 

cum  primum  agricolam  lentus  uapor  ammouet  agris. 
quod  autem  ego  propono,  est  hoc: 

cum  primum  agricolam  uentus  superimminet  acris. 
nam  cum  Aratus  u.  266  uergiliis  et  aestatem  et  hiemem  arationemque 
indicari  docuerit,  Germanicus  autem  u.  269  hiemem  significauerit, 
hic  u.  268  aestatem,  non  uer  aut  arandi  tempus,  uidetur  indicasse. 
aestatis  autem  ineuntis  comes  est  auster.  "dat  enim",  Plinius  natur. 
histor.  II  123  inquit,  "aestatem  exortus  uergiliarum  in  totidem  parti- 
bus  tauri  sex  diebus  ante  Maias  idus,  quod  tempus  austrinum  est, 
huic  uento  septentrione  contrario",  atqui  Germanicus  ipse  dubitari 
uix  potest  quin  Phaen.  fragm.  II  3  taurum  portare  aquas  et  uentos 
excitare  acris  dixerit.  pro  acris  enim  traditum  est  aries,  pro  quo 
Grotius  acres  posuit.  hinc  ergo  u.  268  uentus  acer  uel  acris  a.  Ger- 
manico  austrinus  uentus  intellectus  esse  putandus  est.  communiter 
autem  hic  et  haec  acris  inde  ab  Ennio  usque  ad  tempora  Quinti- 
liani,  maxime  a  poetis,  dicebatur,  cf.  Neue- Wagener,  Formenlehre  d. 
Lat.  Sprache  II3  p.  15  sq.  iam  quod  Germanicus  agricolam  austro, 
uento  aestuoso  ac  noxio  (cf.  Plin.  nat.  hist.  II  119  sq.),  superimmi- 
neri  dicit,  hoc  inde  repetendum  uidetur,  quod  in  primis  agricolas  in 
agris  opera  facientes  huius  uenti  ui  atque  aestu  affici  consentaneum 
sit.  superimminendi  autem  uerbum  quid  significet  et  cum  quo  casu 
coniungatur,  non  minus  quam  Germanicus  docet  Vergilius  Aen.  XII, 
304  sqq.  cuius  imitator  Auienus  eodemne  uerbo  Arat.  963  usus  sit, 
postquam  P.  de  Winterfeld,  de  Rufi  Festi  Auieni  Metaphrasi  Arateorum 
recensenda  et  emendanda  p.  29  sq.,  de  hoc  loco  doctissime  disputauit, 
iure  dubitandum  est. 

8.  J am  neque  perßciet  cursus  nec  uota  breuis  lux. 

Sic  uersus  290  auctoritate  codicis  Matritensis  legendus  est. 
Germanicus  enim  sie  sentit:  cum  sol  in  capricorni  signum  intrauerit 
breuiorem  fore  diem  quam  ut  cursus  uotaque  nautarum  perficiat.  a 
uulgata  autem  scriptura  nam  pro  iam  profectus  Josephus  Frey,  nou. 
mus.  Rhen.  XIII  418,  ante  hunc  uersum  aliquid  excidisse  suspicatus 
est.  uerum  enim  uero  etiamsi  Germanicus  sie  scripsisset,  quid  cen- 
suisset  intellegi  posset  nec  quiequam  esset  supplendum.  nam  ille 
u.  290  sqq.  illustrat,  quid  consequatur  breuem  horam  occasus  ortusque 
intereipientem  i.  e.  illud  tempus  anni,  quo  horae  diei  breuiores  sunt 
quam  noctis.  Buhlium  autem  nec  pro  et  recte  coniecisse  codicis 
Matritensis  scriptura  comprobatur. 

9.  In  terra  temptare  undas  iuuat,  aspera  seä  cum 
adsultat  lateri  deprensae  spuma  carinae, 

300  tunc  alii  curuos  prospectant  litore  portus 

inuentasque  alii  terras  pro  munere  narrant ; 

303  ast  alii  proeul  a  terra  iactantur  in  altum. 

302  interea  exanimat  pauidos  instantis  aquae  mohs. 
Josephus  Frey  eodem  atque  antea  loco  p.  427  uersus  301  et  302, 
ac  si  quid  superflui  Germanicus  attulisset,  suppositicios  esse  censuit. 

at  Grotius  uersum  303  ante  praecedentem  uersum  collocandum  pro- 
posuit.  quodsi  fecerimus  —  et  fecit  Baehrens  —  sententiae  commode 
procedent.  nam  et  qui  litori  iam  adeo  appropinquauerunt ,  ut  ipsos 
portus  prospectare  possint,  et  qui,  cum  remotiores  illis  ab  ora  sint, 
saltem  terram  inuentam  i.  e.  prospectam  pro  munere  praedicant, 
eidem  opponuntur  eis,  qui  procul  a  terra  in  altum  iactantur. 

10.  Vt  uersum  317  ab  eis,  qui  Codices  Basileensem,  Matritensem, 
Parisinum  manu  exarauerunt,  omissum  et  uersum  318,  qui  in  libro 
Matritensi  deest,  mendis  liberarem,  haec  legenda  esse  duxi: 

315   Est  etiam,  incertum  quo  cornu  missa,  sag  Uta, 
quam  seruat  Jouis  ales.  habet  miracula  nulla, 
si  caelum  ascendit  Jouis  armiger,  hie  tarnen  arduos 
unguibus  innoeuis  Phrygium  rapuit  Ganymeden. 
olim  enim  aruo  pro  arduos  et  Phrygio  pro  Phrygium  posui,  nunc 
autem  Aemilii  Baehrens  coniectura  usus  scripsi  arduos  pro  arduum 
aut  ardum  librorum  manu  scriptorum .  arduos  autem  disyllabum  est, 
ut  quattuor  apud  Ennium  et  Senecam  cf.  Lachmanni  in  Lucretium 
commentar.  p.  192  sq.  atque  idem  significat  quod  in  summum  aera 
sublatus  .  sententia  igitur  uersuum  est,  aquilam  non  magnitudine  sideris 
(cf.  Arat.  314  ov  cöaaog  fisyttrsi),   sed  (quae  secuntur,   ea  indicat 
particula  tarnen)  officio,  quod  Joui  praestiterit,  insignem  esse  .  neque 
igitur  hoc  loco  quiequam  desideratur,  ut  nullo  opus  sit  supplemento, 
quod  quidem  Josephus  Frey  in  programmate  Culmensi  anni  1861 
p.  XV  sq.    Germanici  uerbis  inserere  conatus  est ..  sed  ne  prae  mea 
coniectura  conatus  aliorum  silentio  praeterire  uidear,   Grotius  pro- 
posuit  scribendum  esse : 

ascendit  tarnen  arduus,  armiger  hic  est. 
unguibus  is  noeuis  Phrygium  rapuit  Ganymedem. 
Schwartz  1.  c.  p.  64: 

si  caelum  ascendit  Jouis  armiger  .  hic  et  enim  arduum 
unguibus  innoeuis  Phrygium  rapuit  Ganymedem. 
Schaubach  in  Arateis  ineditis,  quae  Lipsiae  adseruantur: 

si  caelum  ascendit  tarnen  arduus  armiger,  hic  est. 
unguibus  is  noeuis  Phrygium  rapuit  Ganymedem, 
Orelli  Phaedri  fab.  p.  172: 

si  caelum  ascendit  Jouis  armiger  .  hic  Catamitum 
unguibus  innoeuis  Phrygium  rapuit  Ganymeden. 

Baehrens : 

si  caelum  ascendit  Jouis  armiger  arduos.  hie  nam 
unguibus  innoeuis  Phrygium  rapuit  Ganymeden. 
Ellis  noct.  Manil.  p.  236: 

si  caelum  ascendit  Jouis  armiger  .  hic  tarnen  aptum 
unguibus  innoeuis  etc. 

11.  De  cane  et  Sirio  haec  Germanicus: 

talis  ei  (sc.  Orioni)  custos  aderit  canis  ore  timendo: 
ore  uomit  flammam  membris  contemptior  ignis. 
3ß5  Sirion  hanc  Grai  proprio  sub  nomine  dicunt. 
Hi  uersus  cum  in  optimis  membranis  desint,  ad  recentiorum  codicum 
ordinem  delegamur,  e  quibus  Leidensis  et  Bernensis  habent  u.  335 

hunc.  equidem  scripsi  hanc,  ut  sit  quod  referatur  ad  flammam,  quam 
canis  ore  uomit  i.  e.  ad  stellam  «  canis  maioris,  quam  unam  canis 
stellam  fieri  non  potuit  ut  Germanicus  ipsum  intellegeret  canem.  et 
uix  est  quod  dicam  Germanicum  u.  619  sq.  Sirium  et  canem  diligenter 
discreuisse  .  quodsi  hanc  ponimus ,  ne  est  quidem  cur  quicquam  ex 
hoc  loco  excidisse  statuamus.  neque  igitur  adsentiri  possum  Gustauo 
Sieg",  de  Cicerone  Germanico  Auieno  Arati  interpretibus  p.  22  sq., 
qui  hoc  loco  lacunam  repperisse  sibi  uisus  est. 

12.  Burmannus  Chironem  mitissimum  omnis  inter  nubigenas 
a  Germanico  u.  421  nominatum  esse  putauit,  item  Ellis  L  c.  p.  328. 
Rectius  Grotius,  qui  iustissimus  pro  librorum  memoria  quae  est  tutissimus 
posuit,  testimoniis  Orphicorum  (Argon.  381  Herrn.)  et  Auieni  (Arat. 
889)  usus :  Auienum  quidem  eius  rei  testem  bene  citauit  neque  tarnen 
opus  est  Chironis  memoriam  repetere  ab  Argonauticis;  praesto  Homerus, 
cuius  uersus  (J  382)  de  iustissimo  Centaurorum  uidetur  animo  Ger- 
manici  obuersatus  esse  .  nubigenas  autem  illum  secutus  Vergilius 
Aen.  VII  674  et  VIII  293  dixit  Centauros. 

13.  Tune  habet  aeterni  cursus  fastigia  summa 
erectoque  polo  breuius  non  adplicat  umquam 

4S0  candentis  currus. 
Grotius  u.  479  Phoebus  speciosius  quam  uerius  posuit  pro  breuius, 
quod  habent  optimi  libri;  in  reliquis,  qui  in  censum  ueniunt,  est  breuibus. 
Homerum  enim  imitans  Germanicus  quod  modo  u.  478  affirmavit,  id 
continuo  eis  quae  secuntur  ita  repetit  ut  contrarium  neget  cf.  Homeri- 
cum  illud  IVroc  (pdo  fiqd*  snixsvits.  breuius  autem  idem  est  ac  bre- 
uiore  interuallo  uel  propius,  quod  ipsum  Orelli  carmini  inculcare  uoluit. 
iam  uero  solem  eodem  tempore,  quo  ab  ariete  ad  cancrum  ascendat 
aut,  ut  ait  Germanicus,  aduerso  nitatur  orbe,  polo  arctico  i.  e.  ei 
caeli  regioni,  quae  uergit  ad  septentriones ,  appropinquare  res  ipsa 
docet.  quod  nisi  Germanicus  hoc  loco  sensisset,  u.  492  aquilonem 
a  sole  relinqui  dicere  non  potuisset.  idem  quod  Germanicus  statuit 
Auienus,  cuius  uersum  Arat.  974  Maybaum  1.  c.  39  sq.,  ut  suam 
huius  loci  interpretationem  commendaret,  haud  feliciter  huc  arcessiuit. 
nam  quod  ait  Auienus 

sol  istinc  flammifer  aethram 
iam  rclegit  pulsuque  deus  semel  ordine  facto 
flectitur  aestiuo  neque  celsum  semita  in  axem 
sideris  er  igitur, 

hoc  nil  aliud  significat  nisi  in  cancri  signo  solem  flecti  neque  longius 
ascendere.  quandoquidem  in  uerbo  erigendi  inest  uis  comparatiua, 
Auieni  uerba  licet  sie  explicentur. 

14.  636  Inperfecta  redit  caelo  tum  nota  (codd.  tota)  Corona. 
Sic  nunc  scribo,  non  uota,  ut  olim,  aut  orta,  quod  Baehrens, 

aut  nata,  quod  Panske  1.  c.  409,  aut  torta,  quod  Ellis  1.  c.  240  scribi 
iussit.  etenim  Corona  borealis,  de  qua  hoc  loco  agitur,  Ariadnae  sacrata 
(cf.  Germ.  71)  omnibus  nota  est,  australis  autem  est  sine  honore 
Corona  et,  ut  ait  Germanicus  u.  692,  minus  Minoa  i.  e.  boreali  Corona 
nota,  ut  Pauli  de  Winterfeld,  de  Rufi  Festi  Auieni  metaphrasi  Arate- 
orum  etc.  p.  33  sq.,  emendatione  felicissima  utar. 

15.  Saepe  numero  Germanicus  copulam  quae  dicitur  omittere 
solet,  saepissime  est,  multo  rarius  sunt,  semel  es  (Phaen.  2)  et  $U 
{u.  315),  item  erat  (u.  115)  et  erant  (u.  114).  quod  haud  ita  rarum 
genus  dicendi,  ne  dicam  tacendi,  quamquam  certa  optimorum  codicum 
memoria  praeter  unum  locum  confirmatur,  tarnen  Germanico  aliquot 
locis  abrogatum  est,  uelut  ille  137  sq.  sie  scripsit: 

deseruit  propere  terms  iustissima  uirgo 
et  caeli  s  ort  ita  locum,  qua  proximus  Uli  etc. 
quae  uerba  omnes  omnium  ordinum  libri  manu  scripti  uno  consensu 
praebent.  quo  loco  ut  sortita  pro  sortita  est,  ita  u.  133  data  pro 
data  est  Germanicus  dixit,  cf.  u.  534  quem  propter  fabricata  ratis. 
itaque  quod  ipse  Orellium,  qui  et  caeli  est  sortita  scripserat,  secutus 
olim  edidi  et  caelist  sortita  locum,  nunc  reiciendum  credo.  neque 
igitur  dubito  quin  et  Grotius  et  Schwartz  et  Baehrens  errauerit,  quorum 
unus  legi  uoluit  em  caeli  sortita,  alter  caeli  so  rtitura  uel  in  Stella 
sortita,  tertius  hunc  caeli  sortita  locum.  denique  nuper  R.  Sabba- 
dini,  cuius  librum,  qui  inscribitur  "Sallustius,  Ouidius,  Plinius,  Ger- 
manicus, Claudianus  cum  nouis  codieibus  conlati  atque  emendati", 
Catinae  anno  1888  editum  acquirere  frustra  studui,  hac  caeli  sortita 
emendabat,  cf.  Tolkiehn,  Wochenschrift  f.  klass.  Philolog.  1889  c°l- 
Soi  sqq.  Palermitanus  autem  Germanici  codex,  quem  ille  in  censum 
uocauit,  omnino  non  incognitus  est,  quippe  qui  a  Martino  Hertz  sit 
inspectus,  cf.  Germanici  Aratea  p.  XXIV.  Item  propter  omnium 
membranarum  concentum  meis  aliorumque  coniecturis  neglectis  scrip- 
turas  u.  293  tunc  rigor  aut  et  u.  319  at  telo  appositus  retinendas 
«sse  censeo  nec  minus,  quamuis  quidam  deterioris  notae  libri  dissen- 
tiant,  u.  198  talis  dispositis  stellis,  u.  210  capiti  tristissima  forma, 
u.  457  lactis  ei  color  et  iure  legitur.  restat  unus  ille,  quem  supra 
indicaui,  locus,  uno  enim  et  tricesimo  uersu  ueteris  si  gratia  famae 
libri  pro  se  quisque  habent.  atque  etiam  hoc  loco  propter  Germanici 
usum  cum  Grotio  ueteri  quam  cum  aliis  ueterist  scribi  malim. 

16.  Inde  a  u.  632  medio  usque  ad  u.  635  sie  legendum  esse 
censeo: 

cum  scorpios  exit, 
non  totis  radial  membris  miserabile  sidus; 
at  cum  tantum  aberit,  quantum  lyra  surgit,  ab  andis, 
635  arcus  ipsa  suo  caelo  referetur  imago. 
ac  libri  pro  non  habent  tum  aut  tarn  aut  iam.    atqui  engonasin  siue 
nixus  in  genibus,  de  quo  h.  L  agitur,  cum  scorpione  nondum  totus 
oritur,  sed  demum  cum  sagittario  cf.  Arat  618  sqq.  et  Hipparch.  II  2, 
§  44  sqq.  quam  ob  rem  non  scripsi  .  uersu  autem  634  abit  tradita 
lectio  est.  atenim  nixus,  cum  lyram  semper.  praecedat  (cf.  Arat.  615 
aisl  yvi'g  aisi  6s  yivgqi  nagansnuriMTOc) ,   simulac  lyra  orta  est, 
non  potest  non  totus  ortus  esse,  quo  tempore  oritur  sagittarius  .  totus 
autem  nixus  cum  sagittario  oritur  .  quod  quidem  Germanicus  ita  docet, 
ut  dicat,  cum  nixus  tanto  spatio,  quanto  lyra  oriens  ab  eo  absit, 
afuerit  ab  undis  i.  e.  a  circulo  finiente,  tum  iam  sagittarium  oriturum  esse. 

